CELEX: 32021R1938
Language: hu
Date: 2021-11-09 00:00:00
Title: A Bizottság (EU) 2021/1938 végrehajtási rendelete (2021. november 9.) a kedvtelésből tartott madarak valamely területről vagy harmadik országból valamely tagállamba történő, nem kereskedelmi célú mozgásához szükséges azonosító okmány mintájának megállapításáról és a 2007/25/EK határozat hatályon kívül helyezéséről (EGT-vonatkozású szöveg)

2021.11.10.   
               
               
                  HU
               
               
                  Az Európai Unió Hivatalos Lapja
               
               
                  L 396/47
               
            
         A BIZOTTSÁG (EU) 2021/1938 VÉGREHAJTÁSI RENDELETE
         (2021. november 9.)
         a kedvtelésből tartott madarak valamely területről vagy harmadik országból valamely tagállamba történő, nem kereskedelmi célú mozgásához szükséges azonosító okmány mintájának megállapításáról és a 2007/25/EK határozat hatályon kívül helyezéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a kedvtelésből tartott állatok nem kereskedelmi célú mozgásáról és a 998/2003/EK rendelet hatályon kívül helyezéséről szóló, 2013. június 12-i 576/2013/EU európai parlamenti és tanácsi rendeletre (1) és különösen annak 30. és 36. cikkére,
         mivel:
         
                     (1)
                  
                  
                     Az 576/2013/EU rendelet meghatározza a kedvtelésből tartott állatoknak, köztük a rendelet I. mellékletének B. részében említett madaraknak (kedvtelésből tartott madarak) valamely területről vagy harmadik országból valamely tagállamba történő, nem kereskedelmi célú mozgására vonatkozó állategészségügyi követelményeket, beleértve az ilyen nem kereskedelmi célú mozgásokat illető okmány- és azonosságellenőrzésekre vonatkozó szabályokat is.
                  
               
                     (2)
                  
                  
                     Az 576/2013/EU rendelet 14. cikke értelmében a kedvtelésből tartott madarak valamely területről vagy harmadik országból valamely tagállamba történő mozgására csak azonosító okmány kíséretében kerülhet sor. Az említett rendelet 30. cikke ezenfelül úgy rendelkezik, hogy a Bizottság végrehajtási jogi aktus révén elfogadhatja az azonosító okmány mintáját, valamint hogy ennek az azonosító okmánynak részét kell, hogy képezze egy, a tulajdonos vagy feljogosított személy általi nyilatkozat, amely igazolja, hogy a kedvtelésből tartott állat Unióba történő mozgása nem kereskedelmi célú mozgás (írásbeli nyilatkozat). Ennek megfelelően e rendelet meghatározza az azonosító okmány mintáját, amelynek egy állategészségügyi bizonyítványból és egy írásbeli nyilatkozatból kell állnia.
                  
               
                     (3)
                  
                  
                     A kedvtelésből tartott madarak valamely területről vagy harmadik országból valamely tagállamba történő, nem kereskedelmi célú mozgására vonatkozó állategészségügyi követelményeket az (EU) 2021/1933 felhatalmazáson alapuló bizottsági rendelet (2) állapítja meg, amely 2022. január 1-jétől alkalmazandó. Ezért az azonosító okmány mintájában figyelembe kell venni az említett felhatalmazáson alapuló rendeletben meghatározott szabályokat.
                  
               
                     (4)
                  
                  
                     A kedvtelésből tartott madarak valamely területről vagy harmadik országból valamely tagállamba történő, nem kereskedelmi célú mozgására vonatkozó állategészségügyi követelményeket a 2007/25/EK bizottsági határozat (3) állapítja meg. Mivel az említett határozatban foglalt szabályok helyébe az (EU) 2021/1933 felhatalmazáson alapuló rendeletben és az e rendeletben foglalt szabályok lépnek, a 2007/25/EK határozatot hatályon kívül kell helyezni, és az említett határozatra való bármely hivatkozást az e rendeletre és az (EU) 2021/1933 felhatalmazáson alapuló rendeletre való hivatkozásként kell értelmezni.
                  
               
                     (5)
                  
                  
                     A kedvtelésből tartott madarak Unióba történő behozatalával kapcsolatos zavarok elkerülése érdekében a 2007/25/EK határozatban megállapított szabályoknak megfelelő állategészségügyi bizonyítvány és nyilatkozat használatát az e rendelet alkalmazásának kezdőnapjától számított három hónapos átmeneti időszakra – bizonyos feltételek teljesülése mellett – engedélyezni kell.
                  
               
                     (6)
                  
                  
                     mivel az e rendeletben foglalt szabályok együttesen alkalmazandók az (EU) 2021/1933 felhatalmazáson alapuló rendeletben foglalt szabályokkal, célszerű e rendeletet is 2022. január 1-jétől alkalmazni.
                  
               
                     (7)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Tárgy és hatály
            Ez a rendelet megállapítja az 576/2013/EU rendelet 14. cikke (2) bekezdésének c) pontja szerinti, a rendelet I. mellékletének B. részében említett madárfajokba tartozó, kedvtelésből tartott állatok (kedvtelésből tartott madarak) valamely területről vagy harmadik országból valamely tagállamba történő, nem kereskedelmi célú mozgására vonatkozó azonosító okmány mintáját.
         
         
            2. cikk
            Az azonosító okmány mintája
            
               (1)   Az 1. cikkben említett azonosító okmány mintája a mellékletben található, és a következőkből áll:
               
                           a)
                        
                        
                           a melléklet 1. részében meghatározott állategészségügyi bizonyítvány,
                        
                     
                           b)
                        
                        
                           a tulajdonos vagy a feljogosított személy által aláírandó, a melléklet 2. részében szereplő írásbeli nyilatkozat.
                        
                     
            
               (2)   Az (1) bekezdés a) pontjában említett állategészségügyi bizonyítványt:
               
                           a)
                        
                        
                           az állategészségügyi bizonyítvány II. részében szereplő megjegyzéseknek megfelelően kell kitölteni,
                        
                     
                           b)
                        
                        
                           a feladás szerinti terület vagy harmadik ország hatósági állatorvosának kell kiállítania, vagy egy felhatalmazott állatorvosnak, és ezt követően az adott terület vagy harmadik ország illetékes hatóságának záradékkal kell ellátnia, a melléklet 3. részében az állategészségügyi bizonyítvány kiállítására vonatkozóan megállapított követelményekkel összhangban.
                        
                     
            
               (3)   Az (1) bekezdés b) pontjában említett írásbeli nyilatkozatot a tulajdonosnak vagy a feljogosított személynek a melléklet 4. részében az írásbeli nyilatkozat kiállítására vonatkozóan meghatározott követelményekkel összhangban kell kitöltenie.
            
         
         
            3. cikk
            Hatályon kívül helyezés
            A 2007/25/EK határozat hatályát veszti.
            A hatályon kívül helyezett határozatra való hivatkozásokat e rendeletre és az (EU) 2021/1933 felhatalmazáson alapuló rendeletre való hivatkozásként kell értelmezni.
         
         
            4. cikk
            Átmeneti intézkedések
            A 2022. március 31-ig tartó átmeneti időszakban a tagállamok továbbra is engedélyezik azoknak a kedvtelésből tartott madaraknak az Unióba történő, nem kereskedelmi célú mozgását, amelyeket a 2007/25/EK határozat II. mellékletében szereplő állategészségügyi bizonyítványminta szerinti, legkésőbb 2022. március 15-én kiállított állategészségügyi bizonyítvány és az említett határozat III. mellékletében szereplő nyilatkozat kísér.
         
         
            5. cikk
            Hatálybalépés és alkalmazhatóság
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2022. január 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. november 9-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 178., 2013.6.28., 1. o.
         
         
            (2)  A Bizottság (EU) 2021/1933 felhatalmazáson alapuló rendelete (2021. november 10.) az 576/2013/EU európai parlamenti és tanácsi rendeletnek a kedvtelésből tartott madarak valamely területről vagy harmadik országból valamely tagállamba történő, nem kereskedelmi célú mozgására vonatkozó szabályok tekintetében történő kiegészítéséről (HL L 396, 2021.11.10., 4 o.).
         
            (3)  A Bizottság 2007/25/EK határozata (2006. december 22.) a nagy patogenitású madárinfluenzával kapcsolatos egyes védekezési intézkedésekről és a tulajdonosaik kíséretében lévő, kedvtelésből tartott madarak Közösségbe való behozataláról (HL L 8., 2007.1.13., 29. o.).
      
      
         
            MELLÉKLET
            
               Az 576/2013/EU rendelet 14. cikke (2) bekezdésének c) pontjában említett, a kedvtelésből tartott madarak valamely területről vagy harmadik országból valamely tagállamba történő, nem kereskedelmi célú mozgására vonatkozó azonosító okmány mintája
            
            1. RÉSZ
            
               Állategészségügyi bizonyítványminta kedvtelésből tartott madarak valamely területről vagy harmadik országból valamely tagállamba történő, nem kereskedelmi célú mozgásához
            
            
               
            
               
            
               
            
               
            2. RÉSZ
            
               Az 576/2013/EU rendelet 30. cikkének (3) bekezdése szerinti írásbeli nyilatkozat mintája
            
            
               Nyilatkozat
            
            Alulírott
            Név: …
            Cím: …
            Telefonszám: …
            
               (a tulajdonos (1)
               vagy a tulajdonos által a kedvtelésből tartott állatoknak a tulajdonos nevében történő, nem kereskedelmi célú szállítására írásban felhatalmazott személy adatai (1) (2))
            kijelentem, hogy:
            
                        1.
                     
                     
                        A madár/madarak az alulírott személy kíséretében áll(nak), és az 576/2013/EU rendelet 3. cikkének b) pontja szerinti „kedvtelésből tartott állat(ok)”, amelye(k) mozgása nem kereskedelmi célú, és nem eladás vagy más tulajdonosra történő átruházás céljából történik.
                     
                  
                        2.
                     
                     
                        A madárért/madarakért a nem kereskedelmi célú mozgás ideje alatt az alulírott személy felel.
                     
                  
                        3.
                     
                     
                        Az engedéllyel rendelkező állatorvos vagy hatósági állatorvos által a szállítást megelőzően elvégzett klinikai vizsgálat és a tényleges indulás közötti időszakban a madár/madarak elkülönítve maradnak, és nem kerülnek érintkezésbe más madárral/madarakkal.
                     
                  
                        4.
                     
                     
                        
                                     (1)vagy
                                 
                                 
                                    [A madarat/madarakat … (beillesztendő a cím (2)) egy háztartásba vagy más lakóhelyre szállítják az Európai Unión belül, és az Európai Unióba történő beléptetését/beléptetésüket követő 30 napos időszakban nem viszik bemutatókra, vásárokra, kiállításokra vagy egyéb, madarakat összegyűjtő eseményekre, és
                                    
                                                 (1)vagy
                                             
                                             
                                                [a madara(ka)t a származási telephelyeken elzárva tartották az Európai Unióba történő feladást közvetlenül megelőző legalább 30 napban, és az(ok) más madárral/madarakkal nem került(ek) érintkezésbe.]]
                                             
                                          
                                                 (1)vagy
                                             
                                             
                                                [a madara(ka)t állatorvos vakcinázta a H5 és H7 altípusba tartozó madárinfluenza ellen.]]
                                             
                                          
                                                 (1)vagy
                                             
                                             
                                                [a madara(ka)t a szállítást megelőzően 14 napig elkülönítették, és a madárinfluenza H5 és H7 antigénjének vagy genomjának kimutatására szolgáló vizsgálatuk negatív eredményt adott.]]
                                             
                                          
                              
                                     (1)vagy
                                 
                                 
                                    [Intézkedtem arról, hogy a madár/madarak a beléptetést követő 30 napban karanténba kerüljenek a vonatkozó állategészségügyi bizonyítványban feltüntetett … (2) (3) (4) karanténlétesítményben.]
                                 
                              
                                     (1)vagy
                                 
                                 
                                    [A rendeltetési hely szerinti tagállam az 576/2013/EU rendelet 32. cikke alapján eltérést engedélyezett a kedvtelésből tartott madárnak/madaraknak a területére történő, nem kereskedelmi célú mozgása tekintetében (4).]
                                    
                                                …
                                                Dátum és hely
                                             
                                             
                                                …
                                                Név és aláírás
                                             
                                          
                              
                  Ez az írásbeli nyilatkozat a származási terület vagy harmadik ország hatósági állatorvosa általi aláírásától számított 10 napig érvényes. Érvényességi időszaka tengeri szállítás esetén a tengeri út időtartamának megfelelő időszakkal meghosszabbodik.
            3. RÉSZ
            
               Az 1. részben meghatározott állategészségügyi bizonyítvány kiállítására vonatkozó követelmények
            
            Az e melléklet 1. részében meghatározott állategészségügyi bizonyítvány kiállítására a következő követelmények vonatkoznak:
            
                        a)
                     
                     
                        amennyiben az állategészségügyi bizonyítványban az szerepel, hogy a nem kívánt szövegrész törlendő, akkor a nem releváns állításokat a hatósági állatorvosnak vagy az engedéllyel rendelkező állatorvosnak át kell húznia, kézjegyével el kell látnia és le kell pecsételnie, vagy teljes egészében törölnie kell az állategészségügyi bizonyítványból;
                     
                  
                        b)
                     
                     
                        az állategészségügyi bizonyítvány eredeti példányának egyetlen lapból kell állnia, vagy amennyiben a szöveg hossza miatt ez nem lehetséges, a lapoknak összetartozó és szétválaszthatatlan egységet kell alkotniuk;
                     
                  
                        c)
                     
                     
                        az állategészségügyi bizonyítványt legalább az Unióba való beléptetés helye szerinti tagállam egyik hivatalos nyelvén, valamint angolul kell kiállítani, és nyomtatott betűkkel kell kitölteni;
                     
                  
                        d)
                     
                     
                        ha az állategészségügyi bizonyítványhoz kiegészítő lapokat vagy igazoló okmányokat csatolnak, akkor ezeket a lapokat vagy okmányokat is az állategészségügyi bizonyítvány eredeti példányának részeként kell kezelni, és valamennyi lapot el kell látni a hatósági állatorvos vagy az engedéllyel rendelkező állatorvos aláírásával és bélyegzőjével;
                     
                  
                        e)
                     
                     
                        ha az állategészségügyi bizonyítvány, beleértve a d) pontban említett valamennyi kiegészítő lapot és igazoló okmányt is, egynél több oldalból áll, az oldalakat a lap alján számozással kell ellátni (oldalszám/összoldalszám formátumban), a lap tetején pedig fel kell tüntetni az állategészségügyi bizonyítványra az illetékes hatóság által kiadott hivatkozási számot;
                     
                  
                        f)
                     
                     
                        az állategészségügyi bizonyítvány eredeti példányát a feladási hely szerinti terület vagy harmadik ország hatósági állatorvosának vagy egy engedéllyel rendelkező állatorvosnak kell kiállítania, és ezt követően a feladás szerinti terület vagy harmadik ország illetékes hatóságának hitelesítenie kell. A feladás szerinti terület vagy harmadik ország illetékes hatóságának biztosítania kell, hogy a bizonyítványok kiállítása az (EU) 2017/625 európai parlamenti és tanácsi rendelet (1) 86–89. cikkében meghatározottakkal egyenértékű szabályoknak és elveknek megfelelően történjen. Az állategészségügyi bizonyítványon az aláírás színének a nyomtatvány betűinek színétől eltérőnek kell lennie. E követelmény vonatkozik a bélyegzőkre is, kivéve a dombornyomású bélyegzőket vagy vízjeleket;
                     
                  
                        g)
                     
                     
                        az állategészségügyi bizonyítvány I.2. és II.a. rovatokban szereplő hivatkozási számát a feladás szerinti terület vagy harmadik ország illetékes hatósága adja ki.
                     
                  4. RÉSZ
            
               A 2. részben meghatározott írásbeli nyilatkozat kiállítására vonatkozó követelmények
            
            Az írásbeli nyilatkozatot legalább az Unióba való beléptetés helye szerinti tagállam egyik hivatalos nyelvén, valamint angolul kell kiállítani, és nyomtatott betűkkel kell kitölteni.
            
               (1)  A nem kívánt rész törlendő.
            
               (2)  Az adatokat nyomtatott nagybetűvel kell megadni.
            
               (3)  Adja meg be a karanténlétesítmény nevét, engedélyszámát és elérhetőségét.
            
               (4)  Dokumentummal kell igazolni a terület vagy harmadik ország hatósági állatorvosa felé.
            
               (1)  Az Európai Parlament és a Tanács (EU) 2017/625 rendelete (2017. március 15.) az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről (a hatósági ellenőrzésekről szóló rendelet) (HL L 95., 2017.4.7., 1. o.).